Idänvillakko

Idänvillakko (Senecio dubitabilis) on villakoihin kuuluva yksivuotinen, melko paljon peltovillakkoa muistuttava kasvilaji. Idänvillakko on 5–30 senttimetriä korkeaksi kasvava haarovavartinen ruoho, jolla on sylinterimäiset keltakukkaiset mykeröt. Peltovillakkoon verrattuna idänvillakolla on kehtosuomuja vähemmän (noin 15), samoin mykerön ulkosuomuja on vähemmän ja niissä harvemmin musta kärki. Mykeröstö, mykeröjen muodostama kokonaisuus, on löyhempi ja mykeröperät hieman lyhyemmät.

Levinneisyys 
Idänvillakkoa esiintyy melko laajalti Euraasian keskellä, Venäjän Eurooppaan kuuluvasta osasta Keski-Aasiaan, Mongoliaan, Kiinaan ja Kaukoidän Habarovskiin. Suomessa idänvillakkoa on havaittu 1990-luvulta alkaen ja 2010-luvulla se on luokiteltu vakiintuneeksi uustulokkaaksi. Lajia on tavattu ainakin Joensuussa, Imatralla ja Raahessa, ja se lienee levinnyt Venäjältä tulleen tavaraliikenteen mukana. Idänvillakko on levinnyt myös Viroon äskettäin.

Lähteet

Aiheesta muualla 
 Global Biodiversity Information Facility (GBIF): Senecio dubitabilis 

Villakot